1. *sz. melléklet*

I. **Beszámoló az Önkormányzat Környezetvédelmi Alapjának 2012. évi felhasználásáról**

A környezet védelmének általános szabályairól szóló 1995. évi LIII. törvény (a továbbiakban: Ktv.) 58. § (1) bekezdése szerint a települési önkormányzat a környezetvédelmi feladatai megoldásának elősegítése érdekében önkormányzati rendelettel önkormányzati környezetvédelmi alapot hozhat létre. Budapest Főváros VII. kerület Erzsébetváros Önkormányzata Képviselő-testületének 52/2012. számú (XII.17.) önkormányzati rendeletében (a továbbiakban: Rendelet) döntött a környezetvédelmi alap létrehozásáról (a továbbiakban: Alap), és meghatározta annak felhasználási rendjét.

Az Alap céljára elkülönített számla 2012. évi forgalmának tételes kimutatásáról a Pénzügyi Iroda nyújtott információt, amelyet az alábbi táblázat tartalmaz:

|  |  |  |  |
| --- | --- | --- | --- |
| **Környezetvédelmi Alap számla 2012.** | | | Összeg (bruttó Ft) |
| **Nyitóegyenleg** | | | **5.465.081** |
| Terhelés/Jóváírás | Teljesítés dátuma | Megjegyzés |  |
| Jóváírás | 2012.03.30. | Kamatjóváírás – I. negyedév | + 23.459 |
| 2012.06.29. | Kamatjóváírás – II. negyedév | + 3.091 |
| 2012.09.28. | Kamatjóváírás – III. negyedév | + 2.852 |
| 2012.12.28 | Kamatjóváírás – IV. negyedév | + 2.253 |
| Terhelés | 2012.02.04. | Átvezetés: 2011. évi számlák rendezése:   * 3.255.033 Ft - Kamilla Kft. * 1.027.770 Ft - Szépház 2000 Kft. * 822.216 Ft - Szépház 2000 Kft. | - 5.105.019 |
| **Záróegyenleg** | | | **391.717** |
| *Alap terhére 2012. évben jóváhagyott beruházás költsége* | | | *- 116.295* |
| *Maradvány* | | | *275.422* |

Az Alap 2012. évi nyitóegyenlege 5.465.081 Ft, a 2012. évi bevételek összege összesen 31.655 Ft. A Pénzügyi Iroda a 2012. évben eszközölte az Alap terhére 2011. évben jóváhagyott, és kifizetett számlák költségeinek Alap számlájára történő átvezetését 5.105.019 Ft összegben. A Képviselő-testület az Alap 2011. évi felhasználásáról szóló beszámolót 137/2012. (III.22.) számú határozatával fogadta el.

A Képviselő-testület 570/2012. (X.15.) számú határozatában az alábbiak szerint döntött az Alap 2012. évi felhasználásáról:

*„Budapest Főváros VII. kerület Erzsébetváros Önkormányzata Képviselő-testülete úgy dönt, hogy hozzájárul a Környezetvédelmi Alap növényesítési célra történő felhasználásához a következők szerint: az Akácfa utca 32. számú ingatlan (Bóbita Óvoda) előtti közterületre planténerek kihelyezése és beültetése őshonos örökzöld növényekkel 386.612.- Ft összeghatárig.”*

Az Alap terhére a 2012. évben a Ktv. 58. § (4) bekezdésével és a Képviselő-testület 570/2012. (X.15.) számú határozatával összhangban a következő környezetvédelmi célú beruházás valósult meg: Budapest VII. kerület Akácfa utca 32. számú ingatlan (Bóbita Óvoda) előtti közterületen lévő 3 db új planténer termőfölddel történő feltöltése és beültetése őshonos örökzöld növényekkel az alábbi műszaki tartalom szerint.

|  |  |
| --- | --- |
| **Planténerek feltöltése** | drén réteg és geotextil bélelés kialakítása |
| termőföld feltöltés (tőzeg alapú feketeföld, szarvasmarha trágya keverék) |
| **Növények ültetése** | 3 db 1,5 méter magasságú Közönséges tiszafa telepítése és beöntözése |

A növényesítési beruházás az EVIKINT Kft.-vel kötött vállalkozási szerződés keretében valósult meg. A munkák ellenértékeként 2012. december 21. napján összesen **bruttó 116.295 Ft** összegű vállalkozói számla került benyújtásra. A Pénzügyi Iroda tájékoztatása alapján az Alap terhére a 2012. évben jóváhagyott, 116.295 Ft összegű számla költségének Alap számlájára történő átvezetését a 2013. évben teljesíti.

A Képviselő-testület 570/2012. (X.15.) számú határozatában foglalt - legfeljebb 386.612 Ft összeghatárban meghatározott - növényesítési feladat megvalósítására 116.295 Ft került felhasználásra.

**II. Javaslat a 2013. évi felhasználásra**

A Ktv. 58. § (5) bek. alapján az Alap felhasználásáról a Képviselő-testületnek évente a költségvetési rendelet és a zárszámadás elfogadásával egyidejűleg kell rendelkeznie.

A Rendelet 4.§ (2) bek. alapján a Képviselő-testület az Alap felhasználásról a Városüzemeltetési Bizottság javaslata alapján dönt, a 4.§ (3) bek. szerint a Képviselő-testületnek az Alap felhasználásáról meghozott döntésének keretein belül az egyes felhasználásokat a Városüzemeltetési Bizottság hagyja jóvá. A Rendelet 4.§ (4) bek. alapján a Városüzemeltetési Bizottság negyedévente ellenőrzi az Alap felhasználását és szükség esetén javaslatot tesz a Képviselő-testület számára az Alap tárgyi felhasználásra vonatkozó döntésének módosítására.

Az Alap céljára elkülönített számla egyenlege 2013. február 4. napján a Pénzügyi Iroda tájékoztatása alapján 391.717 Ft. A 2012. évben az Alap terhére jóváhagyott 2012. évi 116.295 Ft összegű számla költségének az Alap számlájára történő átvezetését követően az Alap felhasználható egyenlege 275.422 Ft.

A Ktv. 46. § (1) bek. e) pontja alapján a települési önkormányzat feladata, hogy illetékességi területén a környezet védelme érdekében elemezze, értékelje a környezet állapotát.

Budapest Főváros VII. kerület Erzsébetváros Önkormányzatának Városüzemeltetési Bizottsága 39/2013. (02.19.) sz. határozatában úgy döntött, hogy elfogadásra javasolja a Képviselő-testület számára a Környezetvédelmi Alap 2012. évi felhasználásáról szóló beszámolót, továbbá 40/2013. (02.19.) sz. határozatában úgy döntött, hogy a javasolja a Képviselő-testület részére a Környezetvédelmi Alap környezetállapot felmérésre, környezeti elemek analitikai vizsgálata céljára történő felhasználását legfeljebb 150.000 Ft összeghatárig, az önkormányzat feladatkörébe tartozó környezetállapot értékelési feladatok megvalósítása érdekében.