**521/2012. (IX.20.) számú határozat:**

**- Módosító indítvány elfogadásáról -**

*(14 igen, 0 nem, 2 tartózkodás)*

Budapest Főváros VII. kerület Erzsébetváros Önkormányzatának Képviselő-testülete **elfogadja** az előterjesztő Szikszai Zsoltalpolgármester által a *„Tulajdonosi döntések ingatlanok hasznosítása tárgyában”* című előterjesztéshez benyújtott módosító indítványt az alábbiak szerint:

*Szikszai Zsolt:*

*„A Képviselő-testület részére készített „tulajdonosi döntések ingatlanok hasznosítása tárgyában” című előterjesztés eredetileg kipostázott 2. és 5. pontja helyett, kérem, hogy az alábbi módosított 2. és 5. pontok, valamint az eredetileg kipostázott 2. és 5. határozati javaslatok helyett az alábbi, módosított 2. és 5. határozati javaslatok kerüljenek elfogadásra.*

*Továbbá az előterjesztést az alábbi 6. és 7. ponttal, valamint 6. és 7. határozati javaslattal kívánjuk kiegészíteni.*

***Határozati javaslatok***

***2.***

*Budapest Főváros VII. kerület Erzsébetváros Önkormányzatának Képviselő-testülete úgy dönt, hogy nyilvános versenyeztetés útján történő együttes értékesítésre kijelöli az alábbiakban felsorolt nem lakás céljára szolgáló helyiségeket:*

|  |  |  |  |
| --- | --- | --- | --- |
| ***Helyiség címe:*** | ***Helyrajzi szám:*** | ***alapterület*** | ***megközelítése*** |
| *Budapest VII. Király u. 57.* | *34084/0/A/1* | *568 m2* | *udvari pince* |
| *Budapest VII. Király u. 57.* | *34084/0/A/2* | *11 m2* | *udvari pince* |
| *Budapest VII. Király u. 57.* | *34084/0/A/3* | *34 m2* | *udvari pince* |
| *Budapest VII. Király u. 57.* | *34084/0/A/4* | *100 m2* | *utcai földszint* |
| *Budapest VII. Király u. 57.* | *34084/0/A/5* | *392 m2* | *utcai/udvari földszint* |
| *Budapest VII. Király u. 57.* | *34084/0/A/6* | *156 m2* | *udvari földszint* |
| *Budapest VII. Király u. 57.* | *34084/0/A/7* | *35 m2* | *udvari földszint* |

*A Képviselő-testület felkéri az ERVA Zrt-t az árverési felhívás elkészítésére és jóváhagyás céljából a Pénzügyi és Kerületfejlesztési Bizottság elé történő előterjesztésére. Az értékesítés során minimális árként az igazságügyi szakértő által meghatározott és a Pénzügyi és Kerületfejlesztési Bizottság által jóváhagyott forgalmi érték, azaz 197.200.000,- Ft 90%-át kell megjelölni.*

*A versenyeztetési eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.*

*Amennyiben a nyilvános árverés útján történő értékesítés 2013. március 1-ig eredménytelenül telik el, úgy azt követően a Képviselő-testület felkéri az ERVA Zrt.-t a jelen helyiség hasznosítására vonatkozó javaslatának újbóli Képviselő-testület elé történő előterjesztésére.*

***Felelős:*** *Vattamány Zsolt polgármester*

***Határidő:*** *2013. március 1.*

***5.***

*Budapest Főváros VII. kerület Erzsébetváros Önkormányzatának Képviselő-testülete úgy dönt, hogy nyilvános versenyeztetés útján történő értékesítésre kijelöli a Budapest, VII. ker. Csányi u. 5. sz. alatti, 34105 hrsz.-on nyilvántartott 465 m2 alapterületű, tulajdoni lap szerint „kivett lakóház, udvar” megjelölésű társasházi tulajdonú épületet.*

*A Képviselő-testület az induló kikiáltási árat az épület forgalmi értékének, azaz 75.800.000., Ft 90%-ában, a licit lépcsőt pedig 100.000,-Ft–ban határozza meg, és felkéri az ERVA Zrt-t a versenyeztetési eljárásra vonatkozó felhívás elkészítésére és jóváhagyás céljából a Pénzügyi és Kerületfejlesztési Bizottság elé történő előterjesztésére.*

*Az eladási pályázati eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.*

***Felelős:*** *Vattamány Zsolt polgármester*

***Határidő:*** *2012. december 1.*

***Határozati javaslat***

***6.***

*Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 468/2012. (VI.28.) számú határozatának 1. pontját az alábbiak szerint módosítja:*

***„1.*** *A 12/2012.(III.26.) önkormányzati rendelet 57. §. (3) b.) pontja alapján hozzájárul ahhoz, hogy a Budapest VII. Damjanich u. 4. sz. alatti, 33520. hrsz-on nyilvántartott 100%-os önkormányzati tulajdonú, 1524 m2 alapterületű felújított első épületrészt, iroda céljára a felújítandó 304 m2 alapterületű melléképületet tanterem és konferenciaterem céljára Nemzeti Család- és Szociálpolitikai Intézet (1134. Budapest, Tűzér utca 33-35.) részére – 2012. szeptember 14-től 10 év határozott időre, bérbeadásra kerüljön az alábbi feltételek mellett:*

*- Bérleti díjfizetési kötelezettsége az alábbi: bruttó 1.500.000 Ft, mely összeg évente a KSH által megállapított infláció mértékével emelkedik. A hátsó épületrész átadásáig (várhatóan legkésőbb 2012. október 31-ig) a bérleti díj bruttó 1.200.000 Ft.*

*- A bérlő kifejezetten vállalja, hogy a közüzemi mérőórákra vonatkozó szerződéseket a saját nevére átíratja és a közüzemi díjakat a szolgáltatók felé megfizeti.*

*- Amennyiben a bérlő a hozzájárulás kézhezvételétől számított 45. napig a bérleti szerződést nem írja alá, úgy jelen Képviselő- testületi határozat hatályát veszti.*

*- A bérlőnek saját költségén közjegyzői okiratban kell kötelezettséget vállalnia a bérleti szerződésben foglaltak betartására, annak megszűnése esetére az épület kiürítésére és tartozásmentes átadására.*

*- A bérbeadó a bérleti jogviszony fennállása alatt a Damjanich u. 6., 8-10. szám alatti ingatlanokon keresztül a személygépkocsival történő behajtást és megközelítést biztosítja.”*

***Felelős:****Vattamány Zsolt polgármester*

***Határidő:****azonnal*

***7.***

*Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Önkormányzat kizárólagos tulajdonában álló* ***Budapest VII., Károly krt. 13-15. szám alatti 34215/1/A/5 hrsz.–on nyilvántartott 285 m2 alapterületű félemeleti,*** *tulajdoni lap szerint „orvosi rendelő” megjelölésű nem lakás célú helyiséget Budapest Erzsébetváros Önkormányzat Képviselőtestülete tulajdonában álló lakások bérletéről és bérbeadásának feltételeiről szóló 12/2012.(III.26.) számú rendelete 57. § (2) pontja szerint pályázat útján hasznosítja.*

*Amennyiben a pályázat útján történő bérbeadás 2012. március 1-ig nem történik meg, úgy a Képviselő-testület úgy dönt, hogy azt követően a helyiség nyilvános árverés útján kerüljön értékesítésre.*

*A Képviselő-testület felkéri az ERVA Zrt.-t a bérbeadásra vonatkozó pályázati dokumentáció elkészítésére, és jóváhagyás céljából a Pénzügyi és Kerületfejlesztési Bizottság elé történő előterjesztésére.*

*A Képviselő-testület felhatalmazza a Pénzügyi és Kerületfejlesztési Bizottságot, hogy bérbeadásra vonatkozó pályázat eredményét megállapítsa.*

*A Képviselő-testület felkéri az ERVA Zrt.-t a bérbeadás sikertelensége esetén az eladásra vonatkozó pályázati dokumentáció elkészítésére, és jóváhagyás céljából a Pénzügyi és Kerületfejlesztési Bizottság elé történő előterjesztésére.*

*Az eladási pályázati eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.*

***Felelős:*** *Vattamány Zsolt polgármester*

***Határidő:*** *2013. március 1. (bérbeadás esetén)*

*2013. június 30. (sikertelen bérbeadás esetén eladási pályázat kiírására)”*

**522/2012. (IX.20.) számú határozat:**

**- Tulajdonosi döntések ingatlanok hasznosítása tárgyában** *(Rákóczi út 16.)* **-**

*(15 igen, 0 nem, 1 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy nyilvános versenyeztetési útján történő értékesítésre kijelöli a Budapest, VII. ker. Rákóczi út 16. sz. alatti, 34532/0/A/4 hrsz.-on nyilvántartott 231 m2 alapterületű, tulajdoni lap szerint „iroda” megjelölésű 1. emeleti nem lakás céljára szolgáló helyiséget.

A Képviselő-testület az induló kikiáltási árat 42.700.000,-Ft összegben, a licit lépcsőt pedig 100.000,-Ft–ban határozza meg, és felkéri az ERVA Zrt-t a pályázati felhívás elkészítésére és jóváhagyás céljából a Pénzügyi és Kerületfejlesztési Bizottság elé történő előterjesztésére.

A versenyeztetési eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.

**Felelős:** Vattamány Zsolt polgármester

**Határidő:** 2012. december 1.

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

**523/2012. (IX.20.) számú határozat:**

**- Tulajdonosi döntések ingatlanok hasznosítása tárgyában** *(Király utca 57.)* **-**

*(14 igen, 0 nem, 2 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy nyilvános versenyeztetés útján történő együttes értékesítésre kijelöli az alábbiakban felsorolt nem lakás céljára szolgáló helyiségeket:

|  |  |  |  |
| --- | --- | --- | --- |
| **Helyiség címe:** | **Helyrajzi szám:** | **alapterület** | **megközelítése** |
| Budapest VII. Király u. 57. | 34084/0/A/1 | 568 m2 | udvari pince |
| Budapest VII. Király u. 57. | 34084/0/A/2 | 11 m2 | udvari pince |
| Budapest VII. Király u. 57. | 34084/0/A/3 | 34 m2 | udvari pince |
| Budapest VII. Király u. 57. | 34084/0/A/4 | 100 m2 | utcai földszint |
| Budapest VII. Király u. 57. | 34084/0/A/5 | 392 m2 | utcai/udvari földszint |
| Budapest VII. Király u. 57. | 34084/0/A/6 | 156 m2 | udvari földszint |
| Budapest VII. Király u. 57. | 34084/0/A/7 | 35 m2 | udvari földszint |

A Képviselő-testület felkéri az ERVA Zrt-t az árverési felhívás elkészítésére és jóváhagyás céljából a Pénzügyi és Kerületfejlesztési Bizottság elé történő előterjesztésére. Az értékesítés során minimális árként az igazságügyi szakértő által meghatározott és a Pénzügyi és Kerületfejlesztési Bizottság által jóváhagyott forgalmi érték, azaz *197.200.000,- Ft* 90%-át kell megjelölni.

A versenyeztetési eljárás eredményét a Képviselő-testület hagyja jóvá a versenyeztetési eljárást követő képviselő-testületi ülésen.

Amennyiben a nyilvános árverés útján történő értékesítés 2013. március 1-ig eredménytelenül telik el, úgy azt követően a Képviselő-testület felkéri az ERVA Zrt.-t a jelen helyiség hasznosítására vonatkozó javaslatának újbóli Képviselő-testület elé történő előterjesztésére.

**Felelős:** Vattamány Zsolt polgármester

**Határidő:** 2013. március 1.