**467/2012. (VI.28.) számú határozat:**

**- Budapest Főváros VII. kerület Erzsébetváros Önkormányzatának 2012. évi lakásgazdálkodási irányelvei és helyiséggazdálkodási döntések -**

*(12 igen, 3 nem, 1 tartózkodás)*

1. Budapest Főváros VII. kerület Erzsébetváros Önkormányzatának Képviselő-testülete úgy dönt hogy hozzájárul ahhoz, hogy a Budapest VII. Erzsébet krt. 24. sz. alatti, 34366/0/A/2 hrsz-on nyilvántartott, 337 m2 alapterületű 1. emeleti nem lakás célú helyiséget jelenleg bérlő Magyar Testgyakorlók Köre Sportegyesülettel 2033. 03. 31-ig fennálló határozott idejű bérleti jogviszony közös megegyezéssel megszüntetésre kerüljön az alábbi lényeges feltételekkel:

* a határozott idejű bérleti jogviszony a megállapodás aláírását követő napon szűnik meg.
* a bérlő a bérleti jogviszony megszűnését követő 15 napon belül köteles az ingatlant a bérbeadó Önkormányzat részére ingóságaitól kiürítve birtokba adni
* a bérlő tudomásul veszi, hogy a bérbeadó az ingatlant üres helyiségként kívánja árverés útján értékesíteni
* a bérbeadó a bérlő részére az árverés útján értékesített ingatlan ténylegesen befolyó vételárának 25%-át, de legfeljebb 15.000.000,-Ft-ot köteles a bérleti jog ellenértékeként megfizetni
* a bérbeadó az ingatlan birtokbaadását követő 30 banki munkanapon belül az bérleti jog ellenértékének 1. részletét, azaz 3.000.000,-Ft-ot megfizet a bérlő részére
* A bérleti jog ellenértékének második részletét a bérbeadó az ingatlan értékesítése során befolyó vételárból fizeti meg levonva abból, a bérlőnek a birtokbaadás napjáig számolt tartozásának összegét, ideértve a tőke és annak késedelmi kamatait is.
* Amennyiben a bérlő nem teljesíti a kiürítési és birtokbaadási kötelezettségét úgy késedelmi kötbért köteles fizetni.

Amennyiben bármelyik fél súlyosan megszegi a megállapodásban foglalt kötelezettségeit és a jogosult fél írásbeli felszólítása ellenére sem teljesít 15 napon belül, abban az esetben a másik fél jogosult a jelen megállapodást azonnali hatállyal felmondani.

1. Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a Budapest VII. Erzsébet krt. 24. sz. alatti, 34366/0/A/2 hrsz-on nyilvántartott, tulajdoni lap szerint: „iroda” megnevezésű 337 m2 alapterületű 1. emeleti nem lakás célú helyiséget árverés útján értékesíti azzal, hogy az ingatlan induló árát 50.000.000,-Ft-ban, a licitlépcsőt pedig 200.000,-Ft-ban határozza meg és felkéri az ERVA Zrt. az árverési eljárás lebonyolítására.

**Felelős:** Vattamány Zsolt polgármester

**Határidő:** folyamatos

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*