**15/2013. (I.24.) számú Képviselő-testületi határozat:**

**- A Bp. Főv. VII. ker. Kazinczy u. 21. szám alatti ingatlan hátsó épületének hasznosítása tárgyában hozott 714/2012.(XII.10.) számú határozatának kijavítása és egyéb vagyoni kérdések -**

*(11 igen, 0 nem, 5 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Budapest Főváros VII. kerület Erzsébetváros Önkormányzatának szándékában áll a 33520 helyrajzi számú, természetben a Bp. Főv. VII. ker. Damjanich u. 4. szám alatt található ingatlan egy részének a Fogyatékos Személyek Esélyegyenlőségéért Közhasznú Nonprofit Kft. /székhelye: 1139 Budapest, Pap Károly u. 4-6.; cégjegyzékszáma: Cg. 01-09-978791; adószáma: 23808689-1-41/ részére történő bérbeadása.

**2.**

A Képviselő-testület felkéri az ERVA Zrt.-t., hogy jóváhagyás céljából készítse elő a jelen határozat 1. pontja szerinti bérleti szerződést és azzal összefüggésben a Damjanich u. 4. szám alatt található ingatlanra vonatkozóan az Erzsébetváros Önkormányzata és a Nemzeti Család- és Szociálpolitikai Intézettel hatályban lévő bérleti szerződés módosítását.

**3.**

A Képviselő-testület felhatalmazza a Pénzügyi és Kerületfejlesztési Bizottságot, hogy jóváhagyja a jelen határozat 2. pontja szerinti bérleti szerződést, valamint bérleti szerződés módosítást, és azoknak a későbbiekben esetlegesen szükségessé váló módosításait.

**4.**

A Képviselő-testület felkéri a Polgármestert, hogy gondoskodjék a 33520 helyrajzi számú, természetben a Bp. Főv. VII. ker. Damjanich u. 4. szám alatti ingatlan akadálymentesítéséhez szükséges költségeknek 10.000.000 Ft. összegben Erzsébetváros Önkormányzata 2013. évi költségvetésébe történő betervezéséről.”

**Felelős**: Vattamány Zsolt polgármester

**Határidő**: 2013. február 28.

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*

*Fitosné Z. Zsuzsanna a Pénzügyi Iroda vezetője*