**458/2008. (X. 17.) számú határozat:**

**- A Budapest VII. kerület Dob. u. 112. szám alatt található 33968/A/1. hrsz-ú ingatlan ügyéről -**

Budapest Főváros VII. Kerület Erzsébetváros Önkormányzatának Képviselő-testülete **úgy** **dönt**, hogy

1. a Gyarmati és Társa Bt., mint vevő és a Budapest Főváros VII. kerület Erzsébetváros Önkormányzata képviseletében eljáró Város FM Kft., mint eladó között a 33968/A/1 helyrajzi számú, 182 m2 alapterületű nem lakás célú ingatlan adásvétele tárgyában 1997. július 31. napján kötött szerződést fel kell bontani, tekintettel arra, hogy annak megkötését a szerződés aláírása időpontjában hatályos jogszabályok nem tették lehetővé.

2. az 1. pont szerinti adásvételi szerződés megkötése előtti állapotot, a Gyarmati és Társa Bt. - illetve jogutódja - bérleti jogviszonyát a tárgybeli nem lakás céljára szolgáló helyiségre vonatkozóan vissza kell állítani és a Feleknek egymással el kell számolniuk. Ennek keretében Erzsébetváros Önkormányzatának vissza kell fizetnie a Gyarmati és Társa Bt. - illetve jogutódja - részére a Bt. által megfizetett vételárat, bruttó 2.020.200.-Ft-ot; azaz bruttó kettőmillió húszezer kettőszáz forintot annak törvényes kamataival együtt, a Gyarmati és Társa Bt.-nek - illetve jogutódjának - pedig visszamenőlegesen a mindenkori érvényes bérleti díjtételeknek megfelelő mértékű használati díjat Erzsébetváros Önkormányzata részére.

3. **felkéri** a Polgármestert, hogy gondoskodjék a jelen határozat alapján az Önkormányzat által a Gyarmati és Társa Bt. - illetve annak jogutódja - közötti elszámolás fedezetének az Önkormányzat 2008. évi költségvetésében történő rendelkezésre állásáról.

*Felelős: Hunvald György polgármester*

*Határidő: a költségvetési rendelet következő módosítása*

***A határozat végrehajtásáért felelős: Dr. Villányi Tibor a Vagyongazdálkodási Iroda vezetője***

*Érintett irodavezető: Fitosné Z. Zsuzsanna a Pénzügyi Iroda vezetője*

**459/2008. (X. 17.) számú határozat:**

**- A Budapest VII. kerület Dob. u. 112. szám alatt található 33968/A/2. hrsz-ú ingatlan ügyéről -**

Budapest Főváros VII. Kerület Erzsébetváros Önkormányzatának Képviselő-testülete **úgy** **dönt**, hogy

1. a Holmi Gmk., mint vevő és a Budapest Főváros VII. kerület Erzsébetváros Önkormányzata képviseletében eljáró Város FM Kft., mint eladó között a 33968/A/2 helyrajzi számú, 265 m2 alapterületű nem lakás célú ingatlan adásvétele tárgyában 1997. július 31. napján kötött szerződést fel kell bontani, tekintettel arra, hogy annak megkötését a szerződés aláírása időpontjában hatályos jogszabályok nem tették lehetővé.

2. az 1. pont szerinti adásvételi szerződés megkötése előtti állapotot, a Holmi Gmk., - illetve annak jogutódja - bérleti jogviszonyát a tárgybeli nem lakás céljára szolgáló helyiségre vonatkozóan vissza kell állítani és a Feleknek egymással el kell számolniuk. Ennek keretében Erzsébetváros Önkormányzatának vissza kell fizetnie a Holmi Gmk., - illetve annak jogutódja - részére a Gmk. által megfizetett vételárat, bruttó 8.395.200.-Ft-ot; azaz bruttó nyolcmillió háromszázkilencvenötezer kettőszáz forintot annak törvényes kamataival együtt, a Holmi Gmk.-nak pedig visszamenőlegesen a mindenkori érvényes bérleti díjtételeknek megfelelő mértékű használati díjat Erzsébetváros Önkormányzata részére.

3. **felkéri** a Polgármestert, hogy gondoskodjék a jelen határozat alapján az Önkormányzat által a Holmi Gmk. - illetve annak jogutódja - közötti elszámolás fedezetének az Önkormányzat 2008. évi költségvetésében történő rendelkezésre állásáról.

*Felelős: Hunvald György polgármester*

*Határidő: A következő költségvetési rendelet módosítása*

***A határozat végrehajtásáért felelős: Dr. Villányi Tibor a Vagyongazdálkodási Iroda vezetője***

*Érintett irodavezető: Fitosné Z. Zsuzsanna a Pénzügyi Iroda vezetője*